Jul (navn)

For høytiden, se Jul.

Jul er et sjeldent mannsnavn med blant annet norrøn opprinnelse.

Etymologi
Jul og Gjul er dannet som norske dialektformer av Gjurd, en nyere svensk form av norrøne Gjurðr og Gyrðr. Disse er dannet som kortformer av Guðrøðr som kan spores tilbake til gammelhøytyske Godafrid, dannet av got, «gud», og fridu, «fred, vennskap, beskyttelse». Gyrðir er en islandsk form av Gyrðr og Gyrd er skandinavisk form av samme navn.

Juel og Juul er andre norske former av Jul. Navnene har også andre opprinnelser. Jul (Jül) er en tyrkisk form av Julius, Juul er en nederlandsk kortform av Jules og Julius, og Juel er en engelsk variant av Jewel.

Utbredelse
Gyrðr er kjent brukt i to runeinnskrifter fra vikingtiden, så navnet var neppe blant de mest brukte i Norden på den tiden. Formen Gjur er kjent brukt i norske middelalderballader, blant annet i «Venill fruva og Drembedrosi».

Formen Juul har ikke vært tillatt brukt som fornavn i Norge siden 1970, fordi det også er et etternavn.

Jul og varianter av dette er i dag sjeldne navn.

|}

Kjente personer med navnet
Personene i listen er ordnet kronologisk etter fødselsår.
Jul Hansen (1875–1928), norsk flypionér
Juul Hansen (1913–1981), norsk tekstforfatter
Juul Jacobsen (1918–1992), færøysk fisker og politiker
Juul Bjerke (1928–2014), norsk økonom og politiker

Referanser

Eksterne lenker

Mannsnavn